ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 430 

31 Μαρτίου 2000 


ΑΠΟΦΑΣΕΙ Σ 

Αριθ.Α.Π.583 

Όροι, προϋποθέσεις και χρόνος προβολής κατά την προ¬ 
εκλογική περίοδο των πολιτικών κομμάτων και συνα¬ 
σπισμών κομμάτων, που δεν εκπροσωπούνται στη 
Βουλή των Ελλήνων, από τα δημόσια και ιδιωτικά ρα¬ 
διοτηλεοπτικά μέσα, στις εκλογές της 9ης Απριλίου 
2000 . 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ & 
ΑΠΟΚΕΝΤΡΩΣΗΣ - ΤΥΠΟΥ & ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

α. Το άρθρο 30 παράγραφος 5 του Ν. 2429/1996, όπως 
ισχύει. 

β. Τις διατάξεις των Ν. 2328/1995, 2644/1998 και 
2817/2000 

γ. Την γνώμη του Εθνικού Συμβουλίου Ραδιοτηλεόρα¬ 
σης που διατυπώθηκε στην από 30/3/2000 τακτική συνε¬ 
δρίαση του. 

δ. Την από 31.3.2000 πρόταση της Διακομματικής Επι¬ 
τροπής Εκλογών, μετά τη συμπλήρωση της συγκρότησης 
τηςμετηνυπ’αριθμ. 11950/30.3.2000 απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρωσης. 

ε. Το άρθρο 29 Α’ του Ν. 1558/1985, το οποίο προστέ¬ 
θηκε με το άρθρο 17 του Ν. 2817/2000. 

στ. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε 

Κατά τη διάρκεια της προεκλογικής περιόδου των βου¬ 
λευτικών εκλογών της 9ης Απριλίου 2000 ισχύουν ως 
προς τους όρους προβολής από τα δημόσια και ιδιωτικά 
ραδιοτηλεοπτικά μέσα των πολιτικών κομμάτων ή συνα¬ 
σπισμών κομμάτων, που δεν εκπροσωπούνται στη Βουλή 
των Ελλήνων, οι εξής ρυθμίσεις: 

Άρθρο 1 

Όροι προβολής πολιτικών κομμάτων ή συνασπισμών 
κομμάτων των οποίων συνδυασμοί έχουν ανακηρυχθεί σε 
όλες τις εκλογικές περιφέρειες της επικράτειας, με εξαί¬ 
ρεση τις μονοεδρικές, και με συνολικό αριθμό υποψη¬ 
φίων βουλευτών τουλάχιστον ίσο με τον συνολικό αριθμό 
των βουλευτικών εδρών. 


1. Η «Ελληνική Ραδιοφωνία Τηλεόραση Α.Ε.» (ΕΡΤ Α.Ε) 
έχει την υποχρέωση: 

α. να μεταδώσει στο εθνικό τηλεοπτικό και ραδιοφωνικό 
δίκτυο της μία προεκλογική συγκέντρωση καθώς και μία 
συνέντευξη διάρκειας εξήντα (60) πρώτων λεπτών της 
ώρας του αρχηγού κάθε πολιτικού κόμματος ή συνασπι¬ 
σμού κομμάτων. 

β. να διαθέσει δωρεάν ένα πεντάλεπτο σε καθένα από 
τα πολιτικά κόμματα ή συνασπισμούς κομμάτων για την 
παρουσίαση των προγραμμάτωντους. Το πεντάλεπτο αυ¬ 
τό επιτρέπεται να χρησιμοποιείται από τα κόμματα ή συ¬ 
νασπισμούς κομμάτων για τη μετάδοση διαφημιστικών 
μηνυμάτων μέγιστης συνολικής διάρκειας δύο (2) λε¬ 
πτών. 

γ. να επιτρέψει την απευθείας μετάδοση της συνέντευ¬ 
ξης και της συγκέντρωσης που αναφέρονται στο εδάφιο 
α’ της παρούσας παραγράφου και να διαθέσει δωρεάν τις 
σχετικές μαγνητοσκοπήσεις ή μαγνητοφωνήσεις σε οποι- 
ονδήποτε ραδιοφωνικό και τηλεοπτικό σταθμό υποβάλλει 
σχετικό αίτημα. 

2. Οι ιδιωτικοί ραδιοφωνικοί και τηλεοπτικοί σταθμοί πα¬ 
νελλήνιας, περιφερειακής ή τοπικής εμβέλειας έχουν την 
υποχρέωση να διαθέσουν δωρεάν ένα πεντάλεπτο σε κα¬ 
θένα από τα πολιτικά κόμματα ή συνασπισμούς κομμάτων 
για την παρουσίαση των προγραμμάτων τους. 

Άρθρο 2 

Όροι προβολής πολιτικών κομμάτων ή συνασπισμών 
κομμάτων των οποίων συνδυασμοί έχουν ανακηρυχθεί 
τουλάχιστον στα τρία πέμπτα των εκλογικών περιφερειών 
της επικράτειας με συνολικό αριθμό υποψηφίων βουλευ¬ 
τών τουλάχιστον ίσο με τα τρία πέμπτα του συνολικού 
αριθμού των βουλευτικών εδρών. 

1. Η «Ε.Ρ.Τ. Α.Ε.» έχει την υποχρέωση: 

α. να μεταδώσει στο εθνικό τηλεοπτικό και ραδιοφωνικό 
δίκτυο της μία συνέντευξη διάρκειας τριάντα (30) λεπτών 
του αρχηγού κάθε πολιτικού κόμματος ή συνασπισμού 
κομμάτων. 

β. να διαθέσει δωρεάν ένα πεντάλεπτο σε καθένα από 
τα πολιτικά κόμματα ή συνασπισμούς κομμάτων για την 
παρουσίαση των προγραμμάτωντους. Το πεντάλεπτο αυ¬ 
τό επιτρέπεται να χρησιμοποιείται από τα κόμματα ή συ¬ 
νασπισμούς κομμάτων για τη μετάδοση διαφημιστικών 
μηνυμάτων μέγιστης συνολικής διάρκειας δύο (2) λε¬ 
πτών. 

γ. να επιτρέψει την απευθείας μετάδοση της συνέντευ¬ 
ξης που αναφέρεται στο εδάφιο α' της παρούσας παρα¬ 
γράφου και να διαθέσει δωρεάν τις σχετικές μαγνητο¬ 
σκοπήσεις ή μαγνητοφωνήσεις σε οποιονδήποτε ιδιωτικό 
ραδιοφωνικό και τηλεοπτικό σταθμό υποβάλλει αντίστοι¬ 
χο αίτημα. 

2. Οι ιδιωτικοί ραδιοφωνικοί καιτηλεοπτικοί σταθμοί πα¬ 
νελλήνιας, περιφερειακής ή τοπικής εμβέλειας έχουν την 
υποχρέωση να διαθέσουν δωρεάν ένα πεντάλεπτο σε κα¬ 
θένα από τα πολιτικά κόμματα ή συνασπισμούς κομμάτων 
για την παρουσίαση των προγραμμάτων τους. Την υπο¬ 
χρέωση τους αυτή μπορούν να εκπληρώσουν με τη διορ¬ 
γάνωση εκπομπών, στις οποίες συμμετέχουν ή παρου¬ 
σιάζουν τις απόψεις τους με εκπρόσωπο τους, περισσό¬ 
τερα ή όλα τα ανωτέρω πολιτικά κόμματα ή συνασπισμοί 
κομμάτων. 

Άρθρο 3 

Όροι προβολής πολιτικών κομμάτων ή συνασπισμών 
κομμάτων των οποίων συνδυασμοί έχουν ανακηρυχθεί 
στις μισές τουλάχιστον εκλογικές περιφέρειες της επι¬ 
κράτειας, και ανεξαρτήτως αριθμού υποψηφίων βουλευ¬ 
τών. 

1. Η «Ε.Ρ.Τ. Α.Ε.» έχει την υποχρέωση να διαθέσει δω¬ 
ρεάν ένα δεκάλεπτο ή δύο πεντάλεπτα σε καθένα από τα 
πολιτικά κόμματα ή συνασπισμούς κομμάτων για την πα¬ 
ρουσίαση των προγραμμάτων τους. Ο ανωτέρω χρόνος 
επιτρέπεται να χρησιμοποιηθεί από τα κόμματα ή συνα¬ 
σπισμούς κομμάτων για τη μετάδοση διαφημιστικών μη¬ 
νυμάτων συνολικής διάρκειας δύο (2) λεπτών. 

2. Οι ιδιωτικοί τηλεοπτικοί και ραδιοφωνικοί σταθμοί 
έχουν την υποχρέωση να διαθέσουν δωρεάν ένα πεντά¬ 
λεπτο σε καθένα από τα πολιτικά κόμματα ή συνασπι¬ 
σμούς κομμάτων για την παρουσίαση των προγραμμάτων 
τους. Ο ανωτέρω χρόνος επιτρέπεται να χρησιμοποιηθεί 
από τα κόμματα ή συνασπισμούς κομμάτων για τη μετά¬ 
δοση διαφημιστικών μηνυμάτων συνολικής διάρκειας 
δύο λεπτών. 


3. Οι ιδιωτικοί τηλεοπτικοί και ραδιοφωνικοί σταθμοί 
μπορούν να εκπληρώσουν την υποχρέωση της προηγού¬ 
μενης παραγράφου με τη διοργάνωση εκπομπών, στις 
οποίες συμμετέχουν ή παρουσιάζουν τις απόψεις τους με 
εκπρόσωπο τους, περισσότερα ή άλατα παραπάνω πολι¬ 
τικά κόμματα ή συνασπισμοί κομμάτων. 

Άρθρο 4 

Η έναρξη και λήξη μετάδοσης των προγραμμάτων των 
άρθρων 1,2 και 3 της παρούσας απόφασης καθώς και της 
παραγράφου 5 της 6140/16.3.2000 κοινής απόφασης 
πρέπει να λάβει χώρα μεταξύ 10.00 - 01.00. 

Άρθρο 5 

Για την προβολή των υποψηφίων βουλευτών όλων των 
πολιτικών κομμάτων ή συνασπισμών κομμάτων της πα¬ 
ρούσας απόφασης, καθώς και για την μετάδοση διαφημι¬ 
στικών μηνυμάτων των κομμάτων αυτών, ισχύουν οι πε¬ 
ριορισμοί που προβλέπονται στο άρθρο 17 του Ν. 
2817/2000 και στη 6140/16.3.2000 Κοινή Απόφαση των 
Υπουργών Εσωτερικών, Δ. Διοίκησης και Αποκέντρωσης 
και Τύπου και Μέσων Μαζικής Ενημέρωσης. 

Άρθρο 6 

Το Εθνικό Συμβούλιο Ραδιοτηλεόρασης μεριμνά για την 
τήρηση των υποχρεώσεων που απορρέουν από την πα¬ 
ρούσα απόφαση σύμφωνα με την παράγραφο 12 της 
6140/16.3.2000 Κοινής Απόφασης των Υπουργών Εσωτε¬ 
ρικών, Δ. Διοίκησης και Αποκέντρωσης και Τύπου και Μέ¬ 
σων Μαζικής Ενημέρωσης. 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Αθήνα, 31 Μαρτίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΤΥΠΟΥ & ΜΕΣΩΝ 

ΑΠΟΚΕΝΤΡΩΣΗΣ ΜΑΖΙΚΗΣ ΕΝΗΜΕΡΩΣΗΣ 

ΓΕΩΡΓΙΟΣ ΚΟΥΜΑΝΤΟΣ ΑΡΓΥΡΗΣ ΦΑΤΟΥΡΟΣ 

